PMIndiaData/PMIndiaSum huggingface dataset:
ప్ర‌గ‌తి మైదాన్ లో భూమి నుండి ఆర్థిక ప్రయోజనం పొందడాని కి ఆమోద ముద్ర‌; అక్కడ ఒక ఫైవ్ స్టార్ హోటల్ ను నిర్మించడం జరుగుతుంది

ప్ర‌గ‌తి మైదాన్ లో 3.7 ఎక‌రాల భూమి ని 99 సంవ‌త్స‌రాల కాలానికి గాను కౌలు ద్వారా హక్కు ప్రాతిప‌దిక‌ న ఒక స్పెశల్ పర్పస్ వీయికల్ (ఎస్‌ పివి)కి బ‌ద‌లాయించే అధికారాన్ని ఇండియా ట్రేడ్ ప్ర‌మోశ‌న్ ఆర్గ‌నైజేశ‌న్ (ఐటిపిఒ) కు ఇచ్చేందుకు ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌ న స‌మావేశ‌మైన కేంద్ర మంత్రివ‌ర్గం ఆమోదం తెలిపింది. ఫైవ్ స్టార్ హోట‌ల్ ను అభివృద్ధి ప‌ర‌చి, ఆ హోట‌ల్ యొక్క కార్య‌క‌లాపాల ను నిర్వ‌హించ‌డానికి ఉద్దేశించిన ఈ ఎస్ పివి ని ఇండియా టూరిజ‌మ్ డివెల‌ప్‌మెంట్ కార్పొరేశ‌న్ (ఐటిడిసి) మ‌రియు ఇండియ‌న్ రైల్వే కేట‌రింగ్ ఎండ్ టూరిజ‌మ్ కార్పొరేశ‌న్ (ఐఆర్‌సిటిసి) ఏర్పాటు చేస్తాయి. ఈ ఎస్‌ పివి కి 3.7 ఎకరాల భూమి ని 611 కోట్ల రూపాయ‌ల ధ‌ర కు బ‌ద‌లాయించడం జరుగుతుంది. ఇంట‌ర్‌నేశ‌న‌ల్ ఎగ్జిబిశ‌న్ ఎండ్ క‌న్ వెన్శన్ సెంట‌ర్ (ఐఇసిసి) ప్రాజెక్టు ప‌నులు పూర్తి స్థాయి లో జ‌రుగుతున్నాయి. ఈ ప్రాజెక్టు 2020-21క‌ల్లా పూర్తి అయ్యే అవకాశం ఉంది. ప్ర‌గ‌తి మైదాన్ లో హోట‌ల్ ప్రాజెక్టు ను శీఘ్ర‌ గ‌తి న పూర్తి చేయ‌డం కోసం అవ‌స‌ర‌మైన చ‌ర్య‌ల ను ఎస్‌ పివి తీసుకొంటుంది. ఆ చర్యల లో- దీర్ఘ కాల స్థిర కౌలు ప్రాతిప‌దిక‌ న హోటల్ యొక్క నిర్మాణం, నిర్వహణ మరియు పరిపాలన కోసం పార‌ద‌ర్శ‌కమైన స్ప‌ర్ధాత్మ‌క బిడ్డింగ్ ప్ర‌క్రియ ద్వారా భ‌వ‌న నిర్మాత ను మ‌రియు థ‌ర్డ్ పార్టీ ఆప‌రేట‌ర్ ఒక ఎంపిక చేయ‌డం వంటివి- భాగం గా ఉంటాయి. భార‌త‌దేశం లో మౌలిక స‌దుపాయాల క‌ల్ప‌న ను మ‌రియు ప‌ర్య‌ట‌న రంగాన్ని స‌ర్వోత్త‌మ ప్ర‌మాణాల తో మ‌రియు స‌ర్వ శ్రేష్ఠమైనటువంటి సేవ ల‌తో కూడుకున్న‌వి గా తీర్చిదిద్దాల‌న్న ప్ర‌భుత్వ దార్శ‌నిక‌త కు అనుగుణం గా ప్ర‌గ‌తి మైదాన్ ను ప్ర‌పంచ శ్రేణి ఇంట‌ర్‌నేశ‌న‌ల్ ఎగ్జిబిశ‌న్ ఎండ్ క‌న్ వెన్శన్ సెంట‌ర్ గా రూపొందించేందుకు ఒక బృహ‌త్ ప‌థ‌కాని కి ఐటిపిఒ ఆచ‌ర‌ణ రూపాన్ని ఇస్తున్న‌ది. ప్ర‌పంచ‌వ్యాప్తం గా ప‌రిశీలించిన‌ప్పుడు ఒక హోట‌ల్ స‌దుపాయం అనేది ఏ స‌మావేశాలు, కార్య‌క్ర‌మాలు, సమ్మేళనాలు మ‌రియు ప్ర‌ద‌ర్శ‌న లు (ఎంఐసిఇ)కైనా ఒక విడదీయలేనటువంటి భాగం గా ఉంటోంది. ఐఇసిసి లో ఒక అవిభాజ్య భాగం గా ఉండే హోట‌ల్ సౌక‌ర్యం భార‌త‌దేశాన్ని ప్ర‌పంచ స్థాయి స‌మావేశాల కేంద్రం గా ప్ర‌చారం లోకి తీసుకు రావ‌డం తో పాటు వ్యాపారాన్ని, వాణిజ్యాన్ని, అలాగే ఉపాధి క‌ల్ప‌న ను కూడా ప్రోత్స‌హించ‌గ‌ల‌దు. ఈ హోట‌ల్ ప్రాజెక్టు ఇంట‌ర్‌నేశ‌న‌ల్ ఎగ్జిబిశ‌న్ ఎండ్ క‌న్ వెన్శన్ సెంట‌ర్ (ఐఇసిసి) విలువ ను వర్ధిల్లజేస్తుంది; అంతే కాక భార‌త‌దేశ వ్యాపార రంగాని కి మ‌రియు ప‌రిశ్ర‌మ రంగాని కి ల‌బ్ధి ని చేకూర్చ‌గ‌ల‌దు. దీనికి తోడు, ప్ర‌తి ఏటా ల‌క్ష‌ల సంఖ్య లో చిన్న వ్యాపారులు మ‌రియు సంద‌ర్శ‌కులు త‌ర‌లివ‌చ్చేట‌టువంటి ఇంట‌ర్ నేశ‌న‌ల్ ట్రేడ్ ఫెయర్ సైతం ఈ ప్ర‌గ‌తి మైదాన్ యొక్క రూపాంత‌రీక‌ర‌ణ నుండి ప్ర‌యోజ‌నాన్ని పొంద‌నున్న‌ది. ఇక్క‌డ ఆధునిక సౌక‌ర్యాలు పోగు ప‌డి, దీని లో పాలు పంచుకొనే వ్యాపారుల కు, న‌వ పారిశ్రామికవేత్త‌ల కు మ‌రియు సంద‌ర్శ‌కుల కు ఘ‌న‌మైన ల‌బ్ధి ని చేకూర్చ‌గ‌లుగుతుంది. ఇది ట్రేడ్ ఫెయ‌ర్ కు సంద‌ర్శ‌కులు అధిక సంఖ్య‌ల లో విచ్చేసేందుకు కార‌ణ‌మ‌వుతుంది. త‌ద్వారా వారు వారి యొక్క వ్యాపార ప‌రిధుల ను విస్త‌రించుకొనేందుకు మ‌రియు భార‌త‌దేశ వ‌స్తువుల, భారతదేశ సేవ‌ ల ప్ర‌చారాని కి కూడా ఒక హుషారైనటువంటి వేదిక అందుబాటు లోకి వ‌స్తుంది.
చిన్న మధ్యతరహా సంస్థలు, నవకల్పన రంగాలలో భారతదేశం, యునైటెడ్ అరబ్ ఎమిరేట్స్ ల మధ్య సహకారం కోసం ఉద్దేశించిన అవగాహన పూర్వక ఒప్పందానికి ఆమోదం తెలిపిన మంత్రివర్గం

చిన్న మధ్యతరహా సంస్థలు, నవకల్పన రంగాలలో భారతదేశం, యునైటెడ్ అరబ్ ఎమిరేట్స్ ల మధ్య సహకారం కోసం ఉద్దేశించిన అవగాహన పూర్వక ఒప్పందానికి మంత్రివర్గం ఆమోదం తెలిపింది. ప్రధాన మంత్రి శ్రీ నరేంద్ర మోదీ కేంద్ర మంత్రివర్గ సమావేశానికి అధ్యక్షత వహించారు. ఈ ఎమ్ఒయు భారతీయ ఎస్ ఎమ్ ఇ లకు లాభసాటిగా ఉండగలదు. అంతేకాకుండా సమతుల్యమైన, సమ్మిళిత అభివృద్ధికి బాట వేయగలుగుతుంది. విదేశాలలో ఎస్ ఎమ్ ఇ రంగంలో అమలవుతున్న అత్యుత్తమ పద్ధతులను అవగాహన చేసుకోవడం వల్ల భారతీయ ఎస్ ఎమ్ ఇ లకు వాటికి మెరుగులు దిద్దేందుకు ఒక అవకాశం లభించినట్లు అవుతుంది. దీనితోపాటు యునైటెడ్ అరబ్ ఎమిరేట్స్ కు చెందిన ఎస్ఎమ్ఇ రంగంతో పరస్పర లాభదాయకమైన సంబంధాలు ఏర్పరచుకోవడంతోపాటు, అక్కడి మార్కెట్ లలో లభించే అవకాశాలను వినియోగించుకొనేందుకు కూడా వీలు చిక్కుతుంది.
కార్గిల్ విజయ్ దివస్ నాడు సైనికులకు శ్రద్ధాంజలి ఘటించిన ప్రధాన మంత్రి

మన దేశాన్ని రక్షిస్తూ కార్గిల్ లో అమరులైన వీర జవానులు అందరి కి కార్గిల్ విజయ్ దివస్ సందర్భం లో ప్రధాన మంత్రి శ్రీ నరేంద్ర మోదీ శ్రద్దాంజలి ఘటించారు. ప్రధాన మంత్రి ఒక ట్వీట్ లో ఈ కింది విధం గా పేర్కొన్నారు: ‘‘ వారి త్యాగాలను మనం స్మరించుకొంటున్నాం. వారి పరాక్రమాన్ని మనం గుర్తు కు తెచ్చుకుంటున్నాం. మన దేశ ప్రజల ను కాపాడుతూ ప్రాణాల ను ఆహుతి చేసినటువంటి వారు అందరి కి ఈ రోజు న, కార్గిల్ విజయ్ దివస్ సందర్భం లో , మనం శ్రద్ధాంజలి ని అర్పిస్తూ ఉంటాం. వారి ధైర్య సాహసాలు మనకు ప్రతి రోజు ప్రేరణ ను అందిస్తూనే ఉంటాయి. కిందటి సంవత్సరం లో జరిగిన ‘మన్ కీ బాత్’ (‘మనసు లో మాట’ కార్యక్రమం) లోని ఓ అంశాన్ని కూడా ఇక్కడ నేను ఉట్టంకిస్తున్నాను. ’’
పండిత్ రాజన్ మిశ్ర కన్నుమూత పట్ల సంతాపాన్ని వ్యక్తం చేసిన ప్రధాన మంత్రి

పండిత్ రాజన్ మిశ్ర కన్నుమూత పట్ల ప్ర‌ధాన మంత్రి శ్రీ న‌రేంద్ర మోదీ దు:ఖాన్ని వ్యక్తం చేశారు. ‘‘శాస్త్రీయ గాన లోకం లో పండిత్ రాజన్ మిశ్ర ఒక చెరిగిపోనటువంటి ముద్ర ను వదలి వెళ్లారు. బనారస్ ఘరానా తో ముడిపడ్డ మిశ్ర గారి నిష్క్రమణ కళా జగతి కే కాక సంగీత ప్రపంచానికి కూడా తీరని లోటు’’ అని ఒక ట్వీట్ లో శ్రీ నరేంద్ర మోదీ పేర్కొన్నారు. ఈ శోక భరిత ఘడియ లో పండిత్ రాజన్ మిశ్ర కుటుంబానికి, అభిమానుల కు ప్రధాన మంత్రి తన సంతాపాన్ని వ్యక్తం చేశారు.
మారిశ‌స్ ప్ర‌ధాని తో భేటీ అయిన ప్ర‌ధాన మంత్రి

మారిశ‌స్ ప్రధాని మాన్య‌ శ్రీ ప్రవీంద్ జగన్నాథ్ తో ప్ర‌ధాన మంత్రి శ్రీ న‌రేంద్ర మోదీ న్యూ ఢిల్లీ లో ఈ రోజు న స‌మావేశ‌మ‌య్యారు. ప్ర‌ధాని శ్రీ జ‌గ‌న్నాథ్ త‌న సతీమ‌ణి శ్రీమతి క‌విత‌ జ‌గ‌న్నాథ్ తో పాటు భార‌త‌దేశం లో వ్య‌క్తిగ‌త సందర్శన కు విచ్చేశారు. అఖండ‌మైన ప్ర‌జాతీర్పు తో తిరిగి ఎన్నిక‌యినందుకు ప్ర‌ధాని శ్రీ జగన్నాథ్ కు ప్ర‌ధాన మంత్రి శ్రీ మోదీ ఆత్మీయ అభినంద‌న‌ లు తెలిపారు. ప్ర‌ధాన మంత్రి కి శ్రీ జ‌గ‌న్నాథ్ ధ‌న్య‌వాదాలు ప‌లుకుతూ, ఉభ‌య దేశాల మ‌ధ్య సోద‌ర‌ భావం తో కూడిన‌టువంటి మ‌రియు మ‌న్నికైన‌టువంటి ద్వైపాక్షిక సంబంధాల ను మ‌రింత గా బలోపేతం చేసుకోవ‌డం కోసం మ‌రియు ఆ సంబంధాల ను గాఢ‌త‌రం గా మలచుకోవ‌డం కోసం త‌న వ‌చ‌న బ‌ద్ధ‌త ను పునరుద్ఘాటించారు. మారిశ‌స్ లో మెట్రో ఎక్స్‌ప్రెస్ ప్రాజెక్టు, ఇఎన్‌టి హాస్పిట‌ల్, సామాజిక గృహ నిర్మాణ ప‌థ‌కం ల వంటి ప్రజల కు సిసలైన లాభాల ను అందించిన అనేక అభివృద్ధి ప‌థాకాలు కు భార‌త‌దేశం అందిస్తున్న మ‌ద్ధ‌తు ను ప్ర‌ధాని శ్రీ జ‌గ‌న్నాథ్ ప్రశంస ను వ్య‌క్తం చేశారు. మారిశ‌స్ స‌ర్వ‌తోముఖ అభివృద్ధి తాలూకు వేగాన్ని వర్ధిల్లజేయడం, భార‌త‌దేశం తో స‌హ‌కారం యొక్క ప‌రిధి ని విస్త‌రించుకోవడం నూత‌న ప‌ద‌వీ కాలం లో తనకు ప్రాథమ్యాలు గా ఉంటాయని ప్ర‌ధాని శ్రీ జ‌గ‌న్నాథ్ తెలిపారు. ఈ కృషి లో భార‌త‌దేశం ఒక ముఖ్యమైన పాత్ర ను పోషిస్తుంద‌న్న ఆశాభావాన్ని ఆయన వ్య‌క్తం చేశారు. మ‌రింత భ‌ద్ర‌మైన‌టువంటి, స్థిర‌మైన‌టువంటి మ‌రియు స‌మృద్ధ‌మైన‌టువంటి మారిశ‌స్ యొక్క నిర్మాణం లో భార‌త‌దేశం ప‌క్షాన హృద‌య పూర్వ‌క‌ మ‌ద్ధ‌తు ను మ‌రియు సంఘీభావాన్ని మారిశ‌స్ ప్ర‌జ‌లు మ‌రియు మారిశ‌స్ ప్ర‌భుత్వం ఆశించ‌వ‌చ్చని ప్ర‌ధాన మంత్రి శ్రీ మోదీ అన్నారు. బ‌హుముఖీనమైనటువంటి, సన్నిహితమైనటువంటి ద్వైపాక్షిక సంబంధాల ను నిర్మించుకోవ‌డం కోసం క‌ల‌సి కృషి చేయాల‌ని, అలాగే ప‌ర‌స్ప‌ర ప్ర‌యోజ‌నాలు మ‌రియు ప్రాధాన్యాల ప్రాతిప‌దిక న త‌మ మ‌ధ్య బంధం బలపడే నూత‌న మార్గాల ను అన్వేషించాలని నేత లు ఇరువురు అంగీకరించారు.
ఆంధ్ర ప్ర‌దేశ్ లో ఎన్ఐటి కోసం ఒక డైర‌క్ట‌ర్ ప‌ద‌వి మ‌రియు మూడు బోధ‌నేత‌ర ప‌ద‌వుల ఏర్పాటుకు ఆమోదం తెలిపిన మంత్రివ‌ర్గం

ఆంధ్ర ప్ర‌దేశ్‌లో నేష‌న‌ల్ ఇన్‌స్టిట్యూట్ ఆఫ్ టెక్నాల‌జీ (ఎన్ఐటి)కి ఒక డైరెక్ట‌ర్ ప‌ద‌విని మ‌రియు మూడు బోధ‌నేత‌ర ప‌ద‌వుల‌ను ఏర్పాటు చేయ‌డానికి ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రివర్గం ఆమోదం తెలిపింది. డైరెక్ట‌ర్ ప‌ద‌వికి మూల వేత‌నం 75,000 వేల రూపాయ‌లు + 5,000 రూపాయ‌ల ప్ర‌త్యేక అలవెన్సు ఉంటాయి. మూడు బోధ‌నేత‌ర పద‌వులు రిజిస్ట్రారు, లైబ్రేరియ‌న్ మ‌రియు ప్రిన్సిప‌ల్ స్టూడెంట్స్ యాక్టివిటీ & స్పోర్ట్స్ (ఎస్ఎఎస్‌) ఆఫీస‌ర్ అనే ప‌ద‌వులు. వీటికి 10,000 రూపాయ‌ల గ్రేడ్ పే ఉంటుంది. పూర్వ‌రంగం: ఎన్ఐటి లు జాతీయ ప్రాముఖ్యం క‌లిగిన సంస్థ‌లు. ఈ సంస్థలు ఇంజినీరింగ్ మరియు సాంకేతిక విజ్ఞాన రంగంలో ఉత్త‌మ బోధ‌న సంస్థ‌ల కోవ‌కు చెందుతాయి. ఈ సంస్థ‌లు వాటి ఉన్న‌త స్థాయి సాంకేతిక విద్యా బోధ‌నతో ప్ర‌శంసాయోగ్య‌మైన స్థానాన్ని సంపాదించుకొన్నాయి. ఇప్పుడు క‌ల్పిస్తున్న ఉద్యోగ అవ‌కాశాలలో ఒక డైరెక్ట‌ర్ ప‌ద‌వి మ‌రియు మూడు నాన్ ఫేక‌ల్టీ పోస్టులు ఉంటాయి. నాన్ ఫేక‌ల్టీ పోస్టుల‌లో రిజిస్ట్రారు, లైబ్రేరియ‌న్ మ‌రియు ప్రిన్సిప‌ల్ స్టూడెంట్స్ యాక్టివిటీ & స్పోర్ట్స్ (ఎస్ఎఎస్‌) ఆఫీస‌ర్ ప‌ద‌వులు ఉంటాయి. వీరు ఆంధ్ర ప్ర‌దేశ్ ఎన్ఐటి నిర్వ‌హ‌ణ‌కు బాధ్యులుగా ఉంటారు. ఆంధ్ర ప్ర‌దేశ్ ఎన్ఐటి ఉన్న‌త స్థాయి సాంకేతిక సిబ్బందిని అందిస్తుంది. త‌ద్వారా దేశ‌వ్యాప్తంగా ఔత్సాహిక పారిశ్రామిక‌వేత్త‌ల‌కు మ‌రియు ఉద్యోగ అవ‌కాశాల క‌ల్ప‌న‌కు అండ‌దండ‌లు ల‌భించ‌గ‌ల‌వు. ఆంధ్ర ప్ర‌దేశ్ రాష్ట్ర విభ‌జ‌న‌కు 2014 మార్చి 1వ తేదీన భార‌త‌దేశ రాష్ట్రప‌తి అనుమ‌తిచ్చిన ద‌రిమిలా మాన‌వ వ‌న‌రుల అభివృద్ధి (హెచ్ ఆర్ డి) మంత్రిత్వ శాఖ విభ‌జ‌నానంత‌ర ఆంధ్ర ప్ర‌దేశ్ రాష్ట్రంలో ఎన్ఐటి ని ఆంధ్ర ప్ర‌దేశ్ పున‌ర్ వ్య‌వ‌స్థీక‌ర‌ణ చ‌ట్టం, 2014 యొక్క 13వ షెడ్యూలు (విద్య‌) ప్ర‌కారం నెల‌కొల్పింది.
వేల్స్ రాజుతో టెలిఫోన్ లో ప్రధానమంత్రి సంభాషణ

రాజకుటుంబానికి చెందిన వేల్స్ రాజుతో ప్రధానమంత్రి శ్రీ నరేంద్రమోదీ గురువారంనాడు టెలిఫోన్ లో మాట్లాడారు. ప్రస్తుతం ప్రపంచాన్ని వణికిస్తున్న కోవిడ్-19 మహమ్మారి గురించి ఇద్దరు నాయకులు విస్తృతంగా మాట్లాడుకున్నారు. యుకెలో గత కొద్ది రోజుల్లో జరిగిన భారీ ప్రాణ నష్టం పట్ల ప్రధానమంత్రి సానుభూతి ప్రకటించారు. అలాగే ఇటీవల ఏర్పడిన అనారోగ్యం నుంచి రాజు కోలుకోవడం పట్ల సంతృప్తి ప్రకటిస్తూ దీర్ఘకాలం పాటు ఆయన ఆరోగ్యంగా ఉండాలని శ్రీ మోదీ ఆకాంక్షించారు. యుకెలోని భారత సంతతి ప్రజల సేవలను రాజు కొనియాడారు. ప్రధానంగా నేషనల్ హెల్త్ సర్వీసుకు చెందిన పలువురు సభ్యులు కోవిడ్ మహమ్మారిపై పోరాటంలో కీలకమైన పాత్ర పోషిస్తున్నారని కొనియాడారు. అలాగే ఈ సంక్లిష్ట సమయంలో యుకెలోని భారత మత, సామాజిక సంస్థలు నిస్వార్ధంగా అందిస్తున్న సేవల గురించి రాజు ప్రత్యేకంగా ప్రస్తావించారు. ప్రస్తుత సంక్షోభ సమయంలో భారతదేశంలో చిక్కుకుపోయిన యుకె పౌరులకు అందిస్తున్న సహాయం, సౌకర్యాల కల్పన పట్ల ప్రధానమంత్రికి రాజు కృతజ్ఞతలు తెలిపారు. ఆయుర్వేదంపై రాజు తరచుగా ఆసక్తి కనబరచడం పట్ల ప్రధానమంత్రి కృతజ్ఞతలు తెలిపారు. స్వల్ప నిడివి గల యానిమేషన్ వీడియోల ద్వారా యోగాసనాలను బోధించడానికి, రోగనిరోధక శక్తిని పెంచేందుకు ఇళ్లలోనే అందుబాటులో ఉన్న సాంప్రదాయిక విధానాలను ప్రాచుర్యంలోకి తేవడానికి భారతదేశం చూపుతున్న చొరవను ప్రధానమంత్రి వివరించారు. సాధారణ పరిస్థితుల్లోనే కాకుండా ప్రస్తుత సంక్షోభ సమయంలో ఆరోగ్యం, మానవ మనుగడకు ఆ చొరవలు ఎంతో దోహదపడతాయని రాజు కొనియాడారు.
ఇత‌ర ఆర్థిక సేవ‌ల రంగంలో విదేశీ పెట్టుబడుల‌కు మంత్రిమండ‌లి ఆమోదం

బ్యాంకింగేత‌ర‌ ఆర్థిక కంపెనీల (ఎన్ బి ఎఫ్ సి ల)లో విదేశీ పెట్టుబ‌డుల నియంత్ర‌ణ‌కు సంబంధించిన‌ నిబంధ‌న‌లో స‌వ‌ర‌ణ‌ చేసే ప్రతిపాదనకు ప్ర‌ధాన‌ మంత్రి న‌రేంద్ర‌ మోదీ అధ్య‌క్ష‌త‌న జ‌రిగిన కేంద్ర మంత్రివర్గ స‌మావేశం తన ఆమోదాన్ని తెలియజేసింది. ప్రస్తుతం ఎన్ బి ఎఫ్ సిలకు అమలులో ఉన్న ఫారిన్ ఎక్స్ చేంజ్ మేనేజ్ మెంట్ (ట్రాన్స్ ఫర్ ఆర్ ఇష్యూ ఆఫ్ సెక్యూరిటీ బై ది పర్సన్ రెసిడెంట్ అవుట్ సైడ్ ఇండియా) నిబంధనలలో ప్రతిపాదించిన సవరణ “ఇత‌ర ఆర్థిక సేవ‌ల” లోకి విదేశీ పెట్టుబడులు ఆటోమేటిక్ రూట్ లో వచ్చేటందుకు వీలు కల్పిస్తుంది. అయితే, అటువంటి సేవలు ఏదైనా ఆర్థిక రంగ నియంత్రణ సంస్థల (ఆర్ బి ఐ, ఎస్ ఇ బి ఐ, పి ఎఫ్ ఆర్ డి ఎ వంటివి) నియంత్రణలో ఉండాలి. ఏ నియంత్రణ సంస్థల/ప్రభుత్వ ఏజెన్సీ నియంత్రణ లో లేని “ఇత‌ర ఆర్థిక సేవ‌ల”లోకి విదేశీ పెట్టుబడులను మాత్రం అప్రూవల్ రూట్ ద్వారా తీసుకువచ్చేందుకు వీలు ఉంది. అంతే కాకుండా, నియంత్ర‌ణ సంస్థలలో అనేకం క‌నీస మూలధనీకరణానికి సంబంధించిన నిబంధ‌న‌ల‌ను ఇప్పటికే ఖరారు చేసినందువల్ల ఎఫ్ డి ఐ విధానంలో నిర్ద‌ేశించిన క‌నీస మూలధనీకరణం నిబంధ‌న‌లను తొలగించడం జరిగింది. ఇది ఎఫ్ డి ఐ ని, ఆర్థిక సంబంధి కార్య‌క‌లాపాలను మ‌రింత పుంజుకొనేటట్లు చేయగలదు. ఇది ఏ రాష్ట్రానికో / జిల్లాలకో పరిమితం కాకుండా యావత్తు భారతదేశానికి వర్తిస్తుంది. పూర్వ రంగం : ”ఎన్ బి ఎఫ్ సి లకు నిర్దేశించిన 18 కార్యకలాపాలు కాక ఆర్థిక రంగ నియంత్రణ సంస్థల నియంత్రణలో ఉన్న ఇతర కార్యకలాపాలలో ఎఫ్ డి ఐ ని ఆటోమేటిక్ రూట్ లో అనుమతించడం జరుగుతుంది” అని మాన్య ఆర్థిక మంత్రి 2016-17 బడ్జెటు ఉపన్యాసంలో ప్రకటించారు. ‘బ్యాంకింగేత‌ర‌ ఆర్థిక కంపెనీల’కు ప్రస్తుతం అమలవుతున్న నిబంధనలు కేవలం 18 నిర్దేశిత ఎన్ బి ఎఫ్ సి కార్యకలాపాలకు మాత్రమే ఎఫ్ డి ఐ ని ఆటోమేటిక్ రూట్ లో అనుమతించడం జరుగుతుందని, అయితే ఇందుకోసం ప్రత్యేకంగా పేర్కొన్న కనీస మూలధనీకరణం నియమాలను పాటించవలసి ఉంటుందని కూడా స్పష్టంచేస్తున్నాయి. ప్రతిపాదిత నిబంధనలలో, ఎఫ్ డి ఐ ని అన్ని ఇతర ఆర్థిక సేవలకు ఆటోమేటిక్ రూట్ లో అనుమతించడం జరుగుతుందని, అయితే ఇందుకోసం ఆయా సేవలు ఏదైనా నియంత్రణ సంస్థ (ఆర్ బి ఐ, ఎస్ ఇ బి ఐ, పి ఎఫ్ ఆర్ డి ఎ వంటివి) ల నియంత్రణలో ఉండాలి అని పేర్కొనడమైంది. అంతే కాక, ఎఫ్ డి ఐ విధానంలో భాగంగా ప్రస్తావించిన కనీస మూలధనీకరణం నియమాలను తొలగించడం జరిగింది; పలు నియంత్రణ సంస్థలు కనీస మూలధనీకరణం నియమాలను ఈసరికే ఖాయపరచడమే ఇందుకు దారి తీసింది.
జనవరి 28 న కరియప్ప గ్రౌండ్ లో ఎన్ సిసి పిఎమ్ ర్యాలీ నిఉద్దేశించి ప్రసంగించనున్న ప్రధాన మంత్రి

ప్రధాన మంత్రి శ్రీ నరేంద్ర మోదీ 2022వ సంవత్సరం జనవరి 28వ తేదీ నాడు మధ్యాహ్నం పూట ఇంచుమించు 12 గంటల వేళ కు దిల్లీ లోని కరియప్ప మైదానం లో జరిగే నేశనల్ కేడెట్ కోర్ (ఎన్ సిసి) పిఎమ్ ర్యాలీ ని ఉద్దేశించి ప్రసంగించనున్నారు. నిజాని కి ఎన్ సిసి గణతంత్ర దినం శిబిరానికి ముగింపు ను పలుకుతుందన్నమాట, ఈ ర్యాలీ ని ప్రతి సంవత్సరం లో జనవరి 28వ తేదీ న నిర్వహించడం జరుగుతుంది. ఈ కార్యక్రమం లో భాగం గా ప్రధాన మంత్రి గౌరవ వందనాన్ని పరిశీలిస్తారు; అంతేకాక, ఎన్ సిసి దళాల కవాతు ను సమీక్షిస్తారు. దీనితో పాటు గా, ఎన్ సిసి కేడెట్ ల సైనిక కార్యాచరణ ను, స్లిదరింగ్, మైక్రోలైట్ విమానాల తో చేసే విన్యాసాలను, పారా సెయిలింగ్ లో, ఇంకా సాంస్కృతిక కార్యక్రమాల లో వారి ఉత్కృష్ట నైపుణ్యాల ను ప్రదర్శించడాన్ని కూడా ప్రధాన మంత్రి తిలకించనున్నారు. సర్వశ్రేష్ఠ కేడెట్ లకు ప్రధాన మంత్రి తరఫు న పతకాన్ని, బేటన్ ను ప్రదానం చేయడం జరుగుతుంది.
మోటార్ వాహనాల (సవరణ) బిల్లు, 2019 కి సవరణ లు చేసిన సంగతి ని మంత్రిమండలి కి దృష్టి కి తీసుకుపోవడమైంది

మోటార్ వాహనాల (సవరణ) బిల్లు, 2019 కి చేసిన సవరణల కు రాజ్య సభ ఆమోదం లభించిందన్న సమాచారాన్ని ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం దృష్టి కి తీసుకుపోవడమైంది. కేంద్ర ప్రభుత్వం జాతీయ రవాణా విధానాని కి రూపకల్పన చేసేటపుడు, అలాగే కేంద్ర ప్రభుత్వం జాతీయ, బహుళ విధ ఇంకా రాష్ట్రాల మధ్య ప్రయాణికుల ను, వస్తువుల ను రవాణా చేయడానికి సంబంధించిన పథకాల ను రూపొందించేటపుడు రాష్ట్ర ప్రభుత్వాలు సమ్మతించేందుకు ఈ సవరణ లు మార్గాన్ని సుగమం చేస్తాయి.
పదహారో లోక్ సభ రద్దు కు ఆమోదం తెలిపిన మంత్రివర్గం

2014వ సంవత్సరం, మే నెల 18వ తేదీ నాడు ఏర్పాటైన పదహారో లోక్ సభ ను రద్దు చేయాలని రాష్ట్రపతి కి సలహా ఇచ్చే తీర్మానాని కి ప్రధాన మంత్రి శ్రీ నరేంద్ర మోదీ అధ్యక్షత న ఈ రోజు న జరిగిన కేంద్ర మంత్రివర్గ సమావేశం ఆమోదం తెలిపింది. పూర్వరంగం: ప్రజా సభ త్వరగా రద్దు చేయబడకపోయినట్లయితే- దాని తొలి సమావేశం కోసం నియామకం అయిన రోజు నుండి అయిదు సంవత్సరాల పాటు కొనసాగాలని, మరి అంతకు మించి కొనసాగ కూడదని, అలాగే ప్రస్తావించినటువంటి అయిదు సంవత్సరాల కాలం తీరిన అనంతరం సభ రద్దు కావాలని రాజ్యాంగం లోని 83(2) వ అధికరణం నిర్ధేశిస్తున్నది. పదహారో లోక్ సభ ఒకటో సమావేశాన్ని 2014వ సంవత్సరం జూన్ 4వ తేదీ నాడు నిర్వహించడమైంది. ఆ రోజు న సభ్యుల చేత పదవీస్వీకార ప్రమాణం చేయించడం జరిగింది. ప్రస్తుత లోక్ సభ యొక్క జీవన కాలం ఈ కారణం గా.. రాష్ట్రపతి అంతకు మునుపే దాని ని రద్దు చేయని పక్షం లో.. 2019వ సంవత్సరం జూన్ 3వ తేదీ తో ముగియవలసివుంది. గత ఎన్నికల ఆఖరు తేదీలు, ఒకటో లోక్ సభ నుండి పదిహేనో లోక్ సభ ఏర్పాటైన తేదీలు, ఒకటో సమావేశం మరియు పదవీకాలం యొక్క ముగింపు, ఇంకా రద్దు లను గురించి తెలిపే ఒక ప్రకటన ను దీనికి జతపరచడమైంది. లోక్ సభ ఎన్నికల తేదీలు, నియామకం, ఒకటో సమావేశం, పదవీకాలం యొక్క ముగింపు మరియు రద్దు లోక్ సభ (ఒకటో సభ మొదలుకొని పదిహేనో లోక్ సభ వరకు) ఎన్నికల లో ఆఖరు తేదీ సభ ఏర్పాటయిన తేదీ ఒకటో సమవేశం యొక్క తేదీ రాజ్యాంగం లోని 83(2)వ అధికరణం ప్రకారం పదవీ కాలం ముగిసిన తేదీ రద్దు చేయబడిన తేదీ 1 2 3 4 5 6 ఒకటో 21.02.1952 02.04.1952 13.05.1952 12.05.1957 04.04.1957 రెండో 15.03.1957 05.04.1957 10.05.1957 09.05.1962 31.03.1962 మూడో 25.02.1962 02.04.1962 16.04.1962 15.04.1967 03.03.1967 నాలుగో 21.02.1967 04.03.1967 16.03.1967 15.03.1972
సుజ్లాన్ ఎనర్జీ వ్యవస్థాపకులు శ్రీ తులసి తంతి కన్నుమూత‌పై ప్రధానమంత్రి  సంతాపం

ప్రముఖ వ్యాపారవేత్త, సుజ్లాన్ ఎనర్జీ వ్యవస్థాపకుడు శ్రీ తులసి తంతి మృతిపై ప్రధానమంత్రి శ్రీ నరేంద్ర మోదీ ప్రగాఢ సంతాపం వెలిబుచ్చారు. ఈ మేరకు ఒక ట్వీట్‌ ద్వారా పంపిన సందేశంలో: “శ్రీ తులసి తంతి భారతదేశ ఆర్థిక పురోగతికి దోహదపడిన ఒక మార్గదర్శక వ్యాపార దిగ్గజం. దేశం సుస్థిర ప్రగతి సాధించే దిశగా సాగుతున్న కృషిని మరింత బలోపేతం చేశారు. ఆయన అకాల మరణం నన్నెంతో బాధించింది. ఈ విషాద సమయంలో ఆయన కుటుంబసభ్యులకు, బంధుమిత్రులకు సంతాపం, సానుభూతి తెలియజేస్తున్నాను… ఓం శాంతి.” అని ప్రధాని పేర్కొన్నారు.
శ్రీరామ నవమి నేపథ్యంలో జునాగఢ్‌లోని గథిలవద్ద ఉమియా మాత ఆలయ 14వ సంస్థాపన దినోత్సవంలో ప్రసంగించనున్న ప్రధానమంత్రి

శ్రీరామ నవమి సందర్భంగా ప్రధానమంత్రి శ్రీ నరేంద్ర మోదీ 2022 ఏప్రిల్ 10న మధ్యాహ్నం 1:00 గంటకు గుజరాత్‌లోని జునాగఢ్‌లోగల గథిలవద్ద ఉమియా మాత ఆలయ 14వ సంస్థాపన వేడుకల్లో వీడియో కాన్ఫరెన్స్‌ సౌకర్యం ద్వారా ప్రసంగిస్తారు. ప్రధానమంత్రి శ్రీ నరేంద్ర మోదీ గుజరాత్ ముఖ్యమంత్రిగా ఉన్నపుడు 2008లో ఆలయ ప్రారంభోత్సవం చేశారు. ఆనాడు ఆయన సూచనల మేరకు ఆలయ ధర్మకర్తల సంఘం తమ కార్యకలాపాల పరిధిని వివిధ కార్యక్రమాలకు విస్తరించింది. ఈ మేరకు సామాజిక, ఆరోగ్య సంబంధ కార్యక్రమాలుసహా కంటి శుక్లాల ఉచిత శస్త్రచికిత్స, ఆర్థిక స్థోమతలేని రోగులకు ఉచితంగా ఆయుర్వేద మందుల పంపిణీ వంటి ధార్మిక కార్యకలాపాలు చేపట్టింది. ఉమియా మాత కడవ పాటీదార్ల కులదేవత లేదా ఇలవేల్పుగా పరిగణించబడుతుంది.
పండిత్ దీన్‌దయాళ్ ఉపాధ్యాయ్ శ‌త‌ జ‌యంతి ఉత్సవ నిర్వ‌హ‌ణ‌కు రెండు సంఘాల ఏర్పాటు

పండిత్ దీన్‌దయాళ్ ఉపాధ్యాయ్ శ‌త‌ జ‌యంతి ఉత్స‌వాల నిర్వ‌హ‌ణ కోసం రెండు క‌మిటీల ఏర్పాటును ప్ర‌ధాన‌ మంత్రి శ్రీ న‌రేంద్ర మోదీ ఆమోదించారు. ఇందులో 149 మంది స‌భ్యులు ఉన్న జాతీయ క‌మిటీకి ప్ర‌ధాన‌ మంత్రి అధ్య‌క్ష‌త వ‌హిస్తారు. అలాగే, 23 మంది స‌భ్యులు ఉన్న కార్య‌నిర్వ‌హ‌క‌వ‌ర్గ క‌మిటీకి హోం మంత్రి శ్రీ రాజ్‌నాథ్‌ సింగ్ నాయ‌క‌త్వం వ‌హిస్తారు. జాతీయ క‌మిటీ స‌భ్యుల‌లో పూర్వ ప్ర‌ధానులు శ్రీ అట‌ల్ బిహారీ వాజ్‌పేయి, శ్రీ హెచ్‌.డి. దేవె గౌడ‌, కేంద్ర‌ మంత్రులు శ్రీ రాజ్‌ నాథ్ సింగ్‌, శ్రీ‌మతి సుష్మ స్వ‌రాజ్‌, శ్రీ అరుణ్‌ జైట్లీ, శ్రీ మ‌నోహ‌ర్ ప‌ర్రీక‌ర్‌, పూర్వ ఉప ప్ర‌ధాని శ్రీ ఎల్‌.కె. అద్వానీ మరియు బి జె పి అధ్య‌క్షుడు శ్రీ అమిత్‌ షా ఉన్నారు. బీహార్ ముఖ్య‌మంత్రి శ్రీ నితీశ్ కుమార్‌, కేంద్ర వ్య‌వ‌సాయ శాఖ మాజీ మంత్రి శ్రీ శ‌ర‌ద్‌ ప‌వార్‌, రాజ్య‌ స‌భ స‌భ్యుడు శ్రీ శ‌ర‌ద్‌ యాద‌వ్‌, యోగా గురువు శ్రీ బాబా రాందేవ్, గీత ర‌చ‌యిత శ్రీ ప్ర‌సూన్ జోషి, సినీ ద‌ర్శ‌కుడు శ్రీ చంద్ర‌ప్ర‌కాశ్ ద్వివేది, పూర్వ‌ హాకీ క్రీడాకారుడు శ్రీ ధ‌న్‌రాజ్ పిళ్లై, పూర్వ‌ బ్యాడ్మింట‌న్ క్రీడాకారుడు- శిక్ష‌కుడు శ్రీ పుల్లెల గోపీచంద్‌ మరియు సుల‌భ్ ఇంట‌ర్ నేష‌న‌ల్ వ్య‌వ‌స్థాప‌కుడు శ్రీ బిందేశ్వ‌ర్ పాఠ‌క్‌ ల‌ను జాతీయ క‌మిటీలోకి తీసుకున్నారు. భార‌తదేశ పూర్వ ప్ర‌ధాన న్యాయ‌మూర్తి శ్రీ ఆర్‌.సి. లాహోటీ, విశ్రాంత ఎయిర్ చీఫ్ మార్షల్ శ్రీ ఎస్‌. కృష్ణ‌స్వామి, రాజ్యాంగ నిపుణుడు శ్రీ సుభాశ్ క‌శ్య‌ప్‌ మరియు ప‌ర్యావ‌ర‌ణ‌వేత్త శ్రీ సి.పి. భ‌ట్ లను కూడా జాతీయ క‌మిటీలోకి తీసుకున్నారు. క‌మిటీలో అనేక‌ మంది గ‌వ‌ర్న‌ర్లు, ముఖ్య‌మంత్రులు, శాస్త్రవేత్త‌లు, పాత్రికేయులు, విద్యావేత్త‌లు, సంఘ‌ సేవ‌కులు మరియు ఆధ్యాత్మిక‌ నాయకులు స‌భ్యులుగా ఉన్నారు. కేంద్ర స‌హాయ‌ మంత్రి (స్వతంత్ర బాధ్యత) డాక్ట‌ర్ మ‌హేశ్ శ‌ర్మ క‌మిటీకి క‌న్వీన‌ర్‌గా వ్యవహరిస్తారు.
అభినంద‌నపూర్వ‌క ఫోన్ కాల్స్ ను అందుకొన్న ప్ర‌ధాన మంత్రి

భార‌త‌దేశం లో ఇటీవ‌ల జ‌రిగిన సాధార‌ణ ఎన్నిక‌ల లో ప్ర‌ధాన మంత్రి శ్రీ న‌రేంద్ర మోదీ సాధించిన విజ‌యానికి గాను రిప‌బ్లిక్ ఆఫ్ కొరియా అధ్యక్షుడు, శ్రేష్ఠుడు శ్రీ మూన్ జే-ఇన్, జింబాబ్వే అధ్య‌క్షుడు, శ్రేష్ఠుడు శ్రీ ఇ.డి. మన‌ంగ్వా, మొజాంబీక్ అధ్యక్షుడు, శ్రేష్ఠుడు శ్రీ ఫిలిప్ జెసింటో న్యూసీ లు తమ అభినందనల ను ఈ రోజు న టెలిఫోన్ ద్వారా శ్రీ మోదీ కి తెలిపారు. రిప‌బ్లిక్ ఆఫ్ కొరియా అధ్య‌క్షుని శుభాకాంక్ష‌ల సందేశానికి గాను ప్ర‌ధాన మంత్రి ఆయ‌న‌ కు ధ‌న్య‌వాదాలు తెలిపారు. 2019వ సంవ‌త్స‌రం ఫిబ్ర‌వ‌రి లో రిప‌బ్లిక్ ఆఫ్ కొరియా ను తాను సంద‌ర్శించిన విష‌యాన్ని ఈ సంద‌ర్భం లో ప్ర‌ధాన మంత్రి గుర్తు కు తెచ్చారు. అలాగే ప్ర‌థ‌మ మ‌హిళ కిమ్ 2018వ సంవ‌త్స‌రం లో భార‌త‌దేశం లో జ‌రిగిన ‘దీపోత్స‌వ్’కు హాజ‌రు అయిన సంగ‌తి ని కూడా ఆయ‌న జ్ఞ‌ప్తి కి తెచ్చారు. ఈ ప‌ర్య‌ట‌న భార‌త‌దేశం- రిప్ల‌బిక్ ఆఫ్ కొరియా సంబంధాల లో ఒక కొత్త అధ్యాయాన్ని జోడించిందని ప్ర‌ధాన మంత్రి అన్నారు. ఉభ‌య దేశాల మ‌ధ్య ప్ర‌త్యేకమైన‌టువంటి వ్యూహాక‌త్మ భాగ‌స్వామ్యాన్ని మ‌రింత బ‌లోపేతం చేసుకోవాల‌న్న త‌న దృఢ‌మైన వ‌చ‌నబ‌ద్ధ‌త ను ప్ర‌ధాన మంత్రి పున‌రుద్ఘాటించారు. జింబాబ్వే అధ్య‌క్షుడు శ్రీ మన‌ంగ్వా ఇటీవ‌లి సాధార‌ణ ఎన్నిక‌ల లో ప్ర‌ధాన మంత్రి సాధించిన విజ‌యాని కి గాను ఆప్యాయం గా అభినంద‌న‌లు ప‌లికారు. అధ్య‌క్షులు శ్రీ మన‌ంగ్వా అందించిన శుభాకాంక్ష‌ల‌ కు ప్ర‌ధాన మంత్రి ఆయ‌న కు ధ‌న్యవాదాలు ప‌లికారు. భారతదేశంలో ఎన్నికల సంబంధ క‌థ‌నాల ను వ్రాసేందుకు జింబాబ్వే నుండి ఇద్ద‌రు పాత్రికేయులు భార‌త‌దేశాన్ని సందర్శించడాన్ని ప్ర‌ధాన మంత్రి ప్రశంసించారు. అంతేకాకుండా భార‌త‌దేశ ఉప‌ రాష్ట్రప‌తి కిందటి ఏడాది లో జింబాబ్వే ను సందర్శించారని, ఆయన ప‌ర్య‌ట‌న విజ‌య‌వంతం అయిందని కూడా ప్ర‌ధాన మంత్రి గుర్తుచేశారు. భార‌త‌దేశం- జింబాబ్వే సంబంధాల ను కొత్త శిఖ‌రాల కు తీసుకుపోవాల‌న్న అభిలాష‌ ను ఆయ‌న వ్య‌క్తం చేశారు. ఈ సంవ‌త్స‌రం ఆరంభం లో మొజాంబీక్ లో వాటిల్లిన ఒక తుఫాను త‌ద‌నంత‌ర ప‌రిణామాల‌ లో జ‌రిగిన ప్రాణ న‌ష్టాని కి మ‌రియు ఆస్తి న‌ష్టాని కి గాను అధ్య‌క్షులు శ్రీ న్యూసి కి ప్ర‌ధాన మంత్రి త‌న సంతాపాన్ని వ్యక్తం చేశారు. ఆ కాలం లో భార‌తీయ నౌకాద‌ళం అందించిన‌ స‌త్వ‌ర స‌హాయాని కి గాను అధ్య‌క్షులు శ్రీ న్యూసీ ప్ర‌ధాన మంత్రి కి ధన్య‌వాదాలు తెలియ‌జేశారు. భార‌త‌దేశం సదా మొజాంబీక్ కు వెన్నంటి నిల‌చి తన భాగ‌స్వామ్యాన్ని కొన‌సాగిస్తుంద‌ని ప్ర‌ధాన మంత్రి అన్నారు.
జాతీయక్రీడల లో పాలుపంచుకొన్న వారి మధ్య గర్ బా ఆదరణ కు నోచుకోవడం పట్ల సంతోషాన్నివ్యక్తం చేసిన ప్రధాన మంత్రి

స్పోర్ట్ స్ మీట్ అనేది క్రీడాకారుల కు విభిన్న సంస్కృతుల తో పరిచయం చేసుకొనేందుకు అవకాశాన్ని అందిస్తుందని ప్రధాన మంత్రి శ్రీ నరేంద్ర మోదీ అన్నారు. స్పోర్ట్ స్ ఆథారిటీ ఆఫ్ ఇండియా చేసిన ఒక ట్వీట్ కు ప్రధాన మంత్రి ప్రత్యుత్తరాన్ని ఇస్తూ, ‘‘స్పోర్ట్ స్ మీట్ లు అనేవి ఆసక్తి కరం గా ఉంటాయి. ఎందుకంటే అవి విభిన్నమైన సంస్కృతుల ను పరిచయం చేసుకొనేందుకు క్రీడాకారుల కు అవకాశాన్ని అందిస్తాయి. జాతీయ క్రీడల లో పాల్గొన్న వారి మధ్య గర్ బా ఆదరణ కు నోచుకోవడాన్ని చూస్తే భలే బాగుంది.’’ అని ఒక ట్వీట్ లో పేర్కొన్నారు.
యోగదా సత్సంగ సొసైటీ ఆఫ్ ఇండియా 100వ వార్షికోత్సవం సందర్భంగా స్మారక తపాలా బిళ్ళను విడుదల చేసిన ప్రధాన మంత్రి

ప్రధాన మంత్రి శ్రీ నరేంద్ర మోదీ ఈ రోజు ఈ యోగదా సత్సంగ సొసైటీ ఆఫ్ ఇండియా 100వ వార్షికోత్సవ స్మారక తపాలా బిళ్ళను విడుదల చేశారు. ఈ సందర్భంగా న్యూ ఢిల్లీ లోని విజ్ఞాన్ భవన్ లో ఏర్పాటైన ఒక సభను ఉద్దేశించి ప్రధాన మంత్రి ప్రసంగిస్తూ, స్వామి పరమహంస యోగానంద ను అభినందించారు. స్వామి గారు చూపిన మార్గం ముక్తి గురించి కాదని, అది ‘అంతర్ యాత్ర’కు సంబంధించినదని ప్రధాన మంత్రి అన్నారు. స్వామి పరమహంస యోగానంద తన సందేశాన్ని వ్యాప్తి చేయడం కోసం భారత దేశాన్ని వదలి వెళ్లారని, అయినప్పటికీ ఆయన భారతదేశంతో సంబంధాలను ఎల్లప్పుడూ కొనసాగించారని శ్రీ మోదీ అన్నారు. భారతదేశ ఆధ్యాత్మిక వాదమే భారతదేశపు శక్తి అని, ఆధ్మాత్మిక వాదాన్ని సైతం మతంతో కొంత మంది ముడిపెట్టడం దురదృష్టకరమని, ఇవి రెండూ వేరు వేరని ప్రధాన మంత్రి చెప్పారు.
నవంబర్ 13 మరియు 14వ తేదీల లో బ్రెజిల్ లో బిఆర్ఐసిఎస్ సమిట్ కు హాజరు కానున్న ప్రధాన మంత్రి

ప్రధాన మంత్రి శ్రీ న‌రేంద్ర మోదీ 11వ‌ బిఆర్ఐసిఎస్ (‘బ్రిక్స్’) సమిట్ కు హాజ‌రు అయ్యేందుకు 2019వ సంవ‌త్స‌రం న‌వంబ‌ర్ 13వ మ‌రియు 14వ తేదీల లో బ్రెజిల్ లోని బ్రెసీలియా కు వెళ్లనున్నారు. ‘‘అన్ని వర్గాల ను కలుపుకుపోయే భ‌విష్య‌త్తు కోసం ఆర్థిక వృద్ధి సాధన’’ అనేది ఈ సంవ‌త్స‌రం బ్రిక్స్ స‌మిట్ ప్ర‌ధాన ఇతివృత్తం గా ఉంది. ప్ర‌ధాన మంత్రి శ్రీ న‌రేంద్ర మోదీ బ్రిక్స్ స‌మిట్ లో పాలుపంచుకోవ‌డం ఇది ఆరో సారి కానుంది. 2014వ సంవ‌త్స‌రం బ్రెజిల్ లోని ఫోర్టాలెజా లో జరిగిన బ్రిక్స్ స‌మిట్ లో ఆయ‌న తొలి సారి గా పాల్గొన్నారు. ఆయన యాత్ర కాలం లో విశేషించి బ్రిక్స్ బిజినెస్ ఫోర‌మ్ లో పాలు పంచకోవడం కోసం భారతదేశం నుండి పెద్ద సంఖ్య లో వ్యాపార రంగ ప్ర‌తినిధిబృందం కూడాను అక్కడ కు చేరుకొంటుందన్న ఆశ ఉంది. ఆ ఫోరమ్ లో మొత్తం అయిదు సభ్యత్వ దేశాల కు చెందిన వ్యాపార సముదాయాని కి ప్రాతినిధ్యం ఉంటుంది. ప్ర‌ధాన మంత్రి ప‌ద‌కొండో బ్రిక్స్ స‌మిట్ యొక్క ముగింపు మరియు స‌ర్వ స‌భ్య స‌ద‌స్సు లోను, బ్రిక్స్ బిజినెస్ ఫోర‌మ్ యొక్క ముగింపోత్స‌వం లోను పాలుపంచుకోవ‌డం తో పాటు చైనా ప్ర‌ధాని శ్రీ శీ జిన్ పింగ్ తో మరియు ర‌ష్యా అధ్య‌క్షుడు శ్రీ వ్లాదిమీర్ పుతిన్ తో వేరు వేరు గా జరిగే ద్వైపాక్షిక స‌మావేశాల లో కూడా పాల్గొంటారు. బ్రిక్స్ ముగింపు సమావేశం లో చర్చ లు స‌మ‌కాలీన ప్ర‌పంచం లో జాతీయ సార్వ‌భౌమ‌త్వ ప్రయోగం కోసం అవ‌కాశాలు మ‌రియు స‌వాళ్ళు అనే అంశం పై కేంద్రితం అయ్యేందుకు ఆస్కారం ఉంది. త‌ద‌నంత‌రం బ్రిక్స్ స‌ర్వ స‌భ్య స‌ద‌స్సు ను నిర్వహిస్తారు. దీని లో నేత‌ లు బ్రిక్స్ సమాజ ఆర్థికాభివృద్ధి కోసం అంతర్ బ్రిక్స్ స‌హ‌కారం అంశం పై చ‌ర్చించనున్నారు. ఆ త‌రువాత ప్ర‌ధాన మంత్రి బ్రిక్స్ నేత‌ల తో, బ్రిక్స్ బిజినెస్ కౌన్సిల్ తో స‌మావేశం లో పాలు పంచుకొంటారు. ఈ సంద‌ర్భం గా బ్రెజిల్ కు చెందిన బ్రిక్స్ బిజినెస్ కౌన్సిల్ యొక్క చైర్‌మ‌న్ మ‌రియు డెవెలప్ మెంట్ బ్యాంకు యొక్క ప్రెసిడెంట్ నివేదికల ను స‌మ‌ర్పించే అవ‌కాశం ఉంది. ఆ వెను వెంట‌నే, వ్యాపారం మ‌రియు పెట్టుబ‌డి ప్రోత్సాహ‌క సంస్థల‌ కు మ‌ధ్య ఒక బ్రిక్స్ అవ‌గాహ‌నపూర్వక ఒప్పంద ప‌త్రం పైన సంత‌కాలు జ‌రుగనున్నాయి. శిఖ‌ర స‌మ్మేళ‌నం సమాప్తి సందర్భం లో నేత‌ లు ఒక సంయుక్త ప్ర‌క‌ట‌న పత్రాన్ని జారీ చేస్తారు. ప్ర‌పంచంలోని జ‌నాభా లో 42 శాతం జనాభా నివ‌సిస్తున్న‌, ప్రపంచ జిడిపి లో 23 శాతం జిడిపి తో పాటు ప్రపంచ వ్యాపారం లో సుమారు 17 శాతం వాటా ను కూడా కలిగిన అటువంటి అయిదు పెద్ద ఉదయిస్తున్న ఆర్థిక వ్య‌వ‌స్థ‌ల ను బ్రిక్స్ ఒక కూటమి గా కలుపుతున్నది. బ్రిక్స్ స‌హ‌కారం లో రెండు స్తంభాలు ఉన్నాయి. వాటి లో నేత లు మరియు మంత్రుల భేటీ ల ద్వారా ప‌ర‌స్ప‌ర హితం ముడిప‌డిన అంశాల పై సంప్ర‌దింపులు ఒకటో స్తంభం గా ఉండగా, వ్యాపారం, విత్తం, ఆరోగ్యం, విద్య‌, విజ్ఞానం మరియు సాంకేతికత, వ్య‌వ‌సాయం, క‌మ్యూనికేశ‌న్స్, ఐటి త‌దిత‌ర అనేక రంగాల లో సీనియ‌ర్ అధికారుల యొక్క స‌మావేశాల మాధ్యమం ద్వారా సహకారం అనేది రెండో స్తంభం గా ఉంది.